กุ้งจ่อมปลาจ่อม ทำชาวหนองเรืออาหารเป็นพิษ ถูกหามส่งโรงพยาบาล 52 คน
ชาวบ้านหนองเรือที่ จ.ขอนแก่น เปิบกุ้งจ่อม ปลาจ่อม ที่ซื้อจากร้านค้าในหมู่บ้าน และที่ตลาดคลองถมดอนโมง ก่อนจะอาหารเป็นพิษ อาเจียน ท้องเสียต้องถูกหามส่ง รพ.หนองเรือ 52 คน ต้องนอน รพ.ต่อ 31 รายเมื่อเวลา 13.00 น.วันที่ 14 พฤษภาคม 2563 ที่โรงพยาบาลหนองเรือ อ.หนองเรือ จ.ขอนแก่น มีผู้ป่วยเข้ารับรักษาด้วยอาการคลื่นไส้ อาเจียน ถ่ายเหลว ปวดบิดท้อง จำนวน 52 ราย จาก 5 ตำบลในอำเภอหนองเรือ ตั้งแต่เวลา 22.00 น. วันที่ 12 พฤษภาคม หลังจากรับประทานกุ้งจ่อมปลาจ่อม ที่ซื้อจากร้านค้าในหมู่บ้าน และจากแม่ค้า ตลาดคลองถมดอนโมง อำเภอหนองเรือ จังหวัดขอนแก่น โดยมีผู้ป่วยที่ต้องนอนพักรักษาตัวในโรงพยาบาลหนองเรือ จำนวน 31 ราย คนนพ.ชุมพจน์ วรธรากุล ผอ.โรงพยาบาลหนองเรือ จ.ขอนแก่น กล่าวว่า หลังมีชาวบ้าน เข้ามารับการรักษาหลังจากรับประทานกุ้งจ่อม ปลาจ่อม แล้วมีอาการคลื่นไส้ อาเจียน ถ่ายเหลว ปวดบิดท้อง ก็ได้ร่วมประชุมกับนายอำเภอหนองเรือ และทีมสอบสวนโรคในพื้นที่ เพื่อเร่งค้นหาสาเหตุและปัจจัยเสี่ยงต่อการเกิดโรค เนื่องจากในคืนวันที่ 12 พ.ค. ได้มีผู้ป่วยรายแรกมาโรงพยาบาลด้วยอาการอาเจียน ท้องเสีย หลังจากนั้นก็เริ่มมีผู้ป่วยรายอื่นๆ ทยอยเข้ามาด้วยอาการเดียวกันผอ.โรงพยาบาลหนองเรือ กล่าวต่อว่า จากการสอบถามผู้ป่วย ทราบว่ามาจากพื้นที่ใน 5 ตำบล ของอำเภอหนองเรือ จึงจัดทีมสอบสวนโรคลงพื้นที่ทันที ซึ่งอาการที่ผู้ป่วยเข้ามารักษานั้น ร้อยละ 96 มีอาการอาเจียน ซึ่งเกิดขึ้นเร็วหลังรับประทานปลาจ่อมไป เพียง 2 ชั่วโมง จึงคาดว่าน่าจะเกิดการปนเปื้อนของเชื้อโรค มาตั้งแต่กระบวนการผลิต เพราะจะมีเชื้อโรคบางชนิดที่เมื่อปนเปื้อนอาหาร จึงอยากฝากเตือนไปยังผู้ผลิตให้รักษาความสะอาด สวมถุงมือในขณะประกอบอาหาร ส่วนผู้บริโภค ไม่ควรรับประทานอาหารสุกๆ ดิบๆ โดยเฉพาะในช่วงภาพอากาศร้อน อีกทั้งเลือกสถานที่ซื้อที่สะอาดและถูกสุขอนามัย เบื้องต้นได้สั่งให้หยุดผลิตและจำหน่ายปลาจ่อมในพื้นที่แล้วขณะที่ นายบัวลอง นกพุทธา อายุ 66 ปี ชาวบ้านหนึ่งในผู้ที่ซื้อปลาจ่อมมารับประทาน กล่าวว่า ได้ไปซื้อกับข้าวตามตลาดนัดตามปกติ และได้ซื้อปลาจ่อมมาเป็นอาหารเย็นของวันที่ 12 พ.ค.ที่ผ่านมา แต่ภรรยาและลูกหลานไม่ได้รับประทาน หลังรับประทานข้าวกับปลาจ่อมผ่านไป 2 ชม. ก็มีอาการคลื่นไส้อาเจียนและถ่ายเหลว จึงรีบเดินทางมาโรงพยาบาลหนองเรือ แพทย์ได้ให้นอนรักษาตัวที่โรงพยาบาล 2 คืน ซึ่งขณะนี้อาการดีขึ้นแล้ว และแพทย์ก็ให้ออกจากโรงพยาบาลและกลับบ้านได้แล้ว.
ชาวบ้านหนองเรือที่ จ.ขอนแก่น เปิบกุ้งจ่อม ปลาจ่อม ที่ซื้อจากร้านค้าในหมู่บ้าน และที่ตลาดคลองถมดอนโมง ก่อนจะอาหารเป็นพิษ อาเจียน ท้องเสียต้องถูกหามส่ง รพ.หนองเรือ 52 คน ต้องนอน รพ.ต่อ 31ราย
อาหารเป็นพิษ,ท้องเสีย,อาเจียน,โรงพยาบาลหนองเรือ,ปลาจ่อม,กุ้งจ่อม,ขอนแก่น,ข่าวทั่วไป